CELEX: 62020TN0456
Language: bg
Date: 2020-07-16 00:00:00
Title: Дело T-456/20: Жалба, подадена на 16 юли 2020 г. — LA/Комисия

31.8.2020   
            
            
               BG
            
            
               Официален вестник на Европейския съюз
            
            
               C 287/43
            
         
      Жалба, подадена на 16 юли 2020 г. — LA/Комисия
      (Дело T-456/20)
      (2020/C 287/63)
      Език на производството: италиански
      
         Страни
      
      
         Жалбоподател: LA (представител: M. Velardo, avvocato)
      
         Ответник: Европейска комисия
      
         Искания
      
      Жалбоподателят моли Общия съд да отмени следните актове:
      
                  —
               
               
                  Решение от 20 юни 2019 г., с което жалбоподателят не е включен в списъка с кандидати, допуснати до следващия етап в рамките на Центъра за оценяване по конкурс EPSO/AD/371/19,
               
            
                  —
               
               
                  Решение от 24 септември 2019 г., с което се отхвърля искането за преразглеждане,
               
            
                  —
               
               
                  Решение от 6 април 2020 г., с което се отхвърля жалбата по административен ред по смисъла на член 90, параграф 2 от Правилника.
               
            Той иска също Комисията да бъде осъдена да заплати съдебните разноски в производството.
      
         Основания и основни доводи
      
      Жалбоподателят излага четири твърдения в подкрепа на жалбата.
      
                  1.
               
               
                  Първото твърдение е за явна грешка в преценката.
                  
                              —
                           
                           
                              В тази връзка се твърди нарушение на обявлението за конкурса (член 5, първа алинея от приложение III към Правилника), тъй като конкурсната комисия не е взела предвид професионалните качества в ярък контраст с предписанията на обявлението за конкурса и функциите, които предстои да бъдат възложени на издържалите същия лица.
                           
                        
            
                  2.
               
               
                  Второто твърдение е за нарушение на принципа на равенство.
                  
                              —
                           
                           
                              В това отношение се твърди, че на етапа на подбора по квалификации конкурсната комисия не се е придържала към критериите за оценяване, предвидени в обявлението за конкурса, поради което не е било осигурено равно третиране на кандидатите.
                           
                        
            
                  3.
               
               
                  Третото твърдение е за нарушение на задължението за мотивиране и на свързания с него принцип на равенство на страните в процеса (член 47 от Хартата на основните права).
                  
                              —
                           
                           
                              В това отношение жалбоподателят се оплаква от съществена липса на мотиви в обжалваните решения, оказваща въздействие върху правото му на защита и върху равенството на страните в процеса.
                           
                        
            
                  4.
               
               
                  Четвъртото твърдение е за незаконосъобразност на обявлението за конкурса и същото е отправено под формата на възражение за незаконосъобразност по смисъла на член 277 ДФЕС.
                  
                              —
                           
                           
                              В това отношение се твърди, че в разрез с член 1, буква д) от приложение III към Правилника, който предвижда, че единствено органът по назначаването определя естеството, вида на изпитите и начина на оценяване, в настоящата процедура „коефициентите на тежест“ са определени от конкурсната комисия, а това е от компетентността на ОН по смисъла на посочената разпоредба.